32. ΝΟΜΟΘΕΤ. ΔΙΑΤΑΓΜΑ υπ’ αριθ. 3382 της 20/26 Σεπτ. 1955 Περί παροχής ευεργετημάτων εις αυθορμήτως προσερχομένους ή προσελθόντας κομμουνιστοσυμμορίτας. Εν όψει του άρθρ. 35 του Συντάγματος. Άρθρ.1.-1.Όσοι εκ των δρασάντων, στασιαστικώς ή εκνόμως, μεμονωμένως ή καθ’ ομάδας και καθ’ οιονδήποτε τρόπον, ενεφανίσθησαν αυθορμήτως από 1.4.1955, μέχρι της ενάρξεως της ισχύος του παρόντος, ή εμφανισθώσιν εντός δύο μηνών από ταύτης, και παραδοθώσιν, αφοπλιζόμενοι ενώπιον οιασδήποτε δημοσίας αρχής, απολαύουσι των ευεργετημάτων του άρθρ. 8 του Α.Ν. 1504/1950 «περί αναθεωρήσεως αποφάσεων των Στρατοδικείων κλπ.», ως και των τοιούτων του άρθρ. 9 του Νόμ. 2058/1952 «περί μέτρων ειρηνεύσεως», δια τα παρ’ αυτών, μέχρι της 1.6.1955, διαπραχθέντα αδικήματα τ’ αναφερόμενα εις το ως άνω άρθρ. 9, πλην των αδικημάτων του Α.Ν. 375/1936 και λοιπών περί κατασκοπείας εν γένει διατάξεων, λιποταξίας, αυτομολίας και εγκαταλείψεως θέσεως εν γένει. 2.Των ανωτέρω ευεργετημάτων απολαύουσι μόνον οι καθ’ ων ενεργείται ποινική δίωξις, κατόπιν ασκήσεως ποινικής αγωγής επί τη ως άνω εκνόμω δράσει, ως και οι διωκόμενοι κατ’ εφαρμογήν του άρθρ. 2 Ν.Δ. 13 Απρ. 1924 ως τούτο μεταγενεστέρως ετροποποιήθη. 3.Των ειρημένων ευεργετημάτων και υπό τας αυτάς προϋποθέσεις απολαύουσι και οι ανήκοντες εις την δύναμιν των Μ.Ε.Α., Μ.Α.Υ., Μ.Α.Δ., Τ.Ε.Α. και των τούτοις ομοίων, δια τα παρ’ αυτών μέχρι της 1.6.1955 τελεσθέντα αδικήματα, τα σχέσιν έχοντα προς τον αντισυμμοριακόν και αντικομμουνιστικόν αγώνα. (Αντί της σελ. 128,17) Σελ. 128,17(α) Αδικήματα κατά της δημοσίας ασφαλείας 8.Δ.α.30-32 4.Δεν απολαμβάνουσι των ευεργετημάτων του παρόντος Ν.Δ/τος όσοι υπέπεσαν ή ήθελον υποπέσει εις αδικήματα προβλεπόμενα και τιμωρούμενα υπό των άρθρ. 167 και επόμενα μέχρι 174 Ποινικού Κώδικος. Άρθρ.2.-Αι διατάξεις του άρθρ. 13 του 2058/1952 Νόμου «περί απολύσεως καταδίκων υπό όρον» εφαρμόζονται και επί των μετά την δημοσίευσιν αυτού καταδικασθέντων δι’ αδικήματα περί ων αι παρ. 1 και 2 του άρθρου τούτου. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 128,18(α) 8.Δ.α.32 Αδικήματα κατά της δημοσίας ασφαλείας 